b'\n_START_ARTICLE_\nGamelan semar pegulingan\n_START_PARAGRAPH_\nEl\xc2\xa0gamelan\xc2\xa0semar pegulingan\xc2\xa0\xc3\xa9s una antiga varietat de\xc2\xa0gamelan\xc2\xa0balin\xc3\xa8s. Datat de voltants del segle XVII, \xc3\xa9s m\xc3\xa9s dol\xc3\xa7 i \xc3\xadntim que el conjunt m\xc3\xa9s modern i popular anomenat\xc2\xa0gamelan\xc2\xa0gong kebyar. El\xc2\xa0semar pegulingan\xc2\xa0prov\xc3\xa9\xc2\xa0d\'un conjunt antic de flautes anomenat\xc2\xa0gamelan\xc2\xa0gambuh\xc2\xa0que utilitza una escala de 7 tons. El semar pegulingan utilitza aquesta mateixa escala de 7 tons, cosa que li permet tocar diversos\xc2\xa0pathet\xc2\xa0(modes). El terme "semar" fa refer\xc3\xa8ncia al D\xc3\xa9u hind\xc3\xba de l\'amor i "pegulingan" vol dir quelcom similar a "reposant". Originalment es tocava a prop dels dormitoris del palau per adormir al rei i a les seves concubines. El conjunt inclou\xc2\xa0sulings,\xc2\xa0diversos petits instruments de percussi\xc3\xb3, com campanes i cr\xc3\xb2tals, i\xc2\xa0trompong\xc2\xa0- una fila de petits gongs\xc2\xa0que toquen la melodia.\xc2\xa0_NEWLINE_Un tipus similar de conjunt, el\xc2\xa0gamelan\xc2\xa0pelegongan, substitueix el trompong per un parell de\xc2\xa0genders\xc2\xa0com a int\xc3\xa8rpret de la melodia. Aquest conjunt t\xc3\xa9 per funci\xc3\xb3 acompanyar un conjunt de danses conegudes com a\xc2\xa0legong._NEWLINE_A l\'\xc3\xa8poca medieval de\xc2\xa0Bali (1700-1906), el gamelan\xc2\xa0semar pegulingan\xc2\xa0era part important de les corts balineses. Acompanyava rituals de la cort i danses pendet a les cerim\xc3\xb2nies del temple, i tamb\xc3\xa9 servia per relaxar a la fam\xc3\xadlia reial quan es tocava als vespres al santuari interior del palau. Queden molt pocs gamelans d\'aquest tipus a Bali. Aquesta orquestra es fa servir sobretot per tocar peces instrumentals, ja que el repertori amb dansa es va anar perdent. L\'orquestra inclou\xc2\xa0sarons\xc2\xa0jongkok, un joc de campanes en forma d\'arbre\xc2\xa0gentorag, campanes tubulars anomenades\xc2\xa0gumanak\xc2\xa0i un\xc2\xa0kempyung\xc2\xa0-tots t\xc3\xadpics dels gamelans de la cort.\xc2\xa0'